दिल्ली में देश की सबसे बड़ी अदालत जब देश पर हुए पहले इतने बड़े आतंकवादी हमले का आखिरी फैसला सुना रही थी, उस समय संजय दत्त मुंबई के बांद्रा में ग्यारहवीं मंजिल के अपने फ्लैट में किस्मत के फैसले का इंतजार कर रहे थे. 1993 से 18 महीने जेल में बिता चुके संजय दत्त को अब 42 महीने फिर जेल में रहना होगा, जबकि हिंदी फिल्म उद्योग ने उन पर करीब 250 करोड़ रु. का दांव लगा रखा है. अदालत ने आत्मसमर्पण के लिए उन्हें चार हफ्ते की मोहलत दी है.